Oversigt – åbent møde:

Punkt 01 Godkendelse af dagsorden.

Punkt 02 Mundtlig orientering fra administrationen.

**Punkt 03 Månedsrapport vedr. Teknik-, Forsyning og Anlæg i Sisimiut og Maniitsoq pr.30.04.2019.**

**Punkt 04 Valg af medlemmer til skolebyggeudvalget til renoveringen af Atuarfik Kilaaseeraq**

**Punkt 05** **Tilladelse til udledning af processpildevand fra nye fiskefabrik til kommunal kloak**

Punkt 06 Orientering om Asfalteringsplan for Sisimiut 2019

Punkt 07 Forespørgsel om storskraldscontainere

Punkt 08 Eventuelt

Mødet startet kl. 08.30

*Deltagere:*

##### **Siumut**

Frederik Olsen - Sisimiut

Karl Lyberth - Maniitsoq

Gideon Lyberth - Maniitsoq

##### **Atassut**

Emilie Olsen - Sisimiut

##### **Inuit Ataqatigiit**

*Fraværende med afbud:*

Sofie Dorthe R. Olsen - Sisimiut

*Fraværende uden afbud:*

Punkt 01 Godkendelse af dagsorden

# Godkendt

Punkt 02 Mundtlig orientering fra administrationen

# Orienteringer fra Niels Mønsted Sisimiut og Ole Thor fra Maniitsoq.

**Punkt 03 Månedsrapport vedr. Teknik-, Forsyning og Anlæg i Sisimiut og Maniitsoq pr.30.04.2019.**

## Journalnr. 06.01.02

### Faktiske forhold

Forbruget / indtægterne er ikke jævnt fordelt over året på de enkelte konti.

**Konto 2 – Teknikområdet:Sisimiut - Maniitsoq**

For hele teknikområdet vedr. Sisimiut og Maniitsoq udgør forbruget 33,3% ud af et samlet budget på 41.935 mio. kr.

**Sisimiut:**

Kt. 20: I vintermånederne anvendes kontoen minimalt da aktiviteterne på konto 20 generelt er sommerrelateret.

Afhængig af forbruget på konto 20 anvendes også midler til asfalteringerne.

Det vil til efteråret og asfaltsæsonens afslutning fremgå et mere retvisende forbrug.

Kt 21: Snerydningssæsonen er afsluttet for denne vinter og forbruget er retvisende.

Kt. 22: For levende ressourcer henhøre særligt hundevaccinationer, registrering og aflivning af hunde samt chip mærkning. Forbruget afhænger særligt af antallet af nye hvalpe og aflivninger.

Kt. 23: anvendes til mage ny indkøb og nye tiltag, som primært benyttes uden for snesæsonen.

Kt.27: På kt. 27 anvendes midler til betaling for busdrift, skicenter og Assaqutaq. Disse er retvisende for perioden. Dertil henhører asfalteringen, som opstartes pr. 1. juli.

**Maniitsoq:**

Forbrug på snerydning har været ret normalt. Der afholdes d. 17. juni licitation på snerydning for ny 4-årig kontraktperiode. Det kan evt. medføre forhøjede priser.

**Konto 6 – Forsyningsområdet: Sisimiut - Maniitsoq**

For hele forsyningsområdet vedr. Sisimiut og Maniitsoq udgør forbruget 56,5% ud af et samlet budget på 3.8 mio. kr.

**Sisimiut:**

Kt 66 Dagrenovationen er udliciteret til privat entreprenør. Betalingen for entreprisen sker via denne konto. Konto 66-02 indeholder ligeledes borgernes betaling for tømningerne. Dagrenovation regningsudskrives til borger forskudt med betalingen for entreprisen for tømning af dagrenovation og kan derfor give et misvisende forbrug.

Kt 68: Forbruget viser et mindre overforbrug, sammenholdt med forventelig lavere indtægter fra salg af fjernvarme end budgetteret.

**Maniitsoq:**

Kontrakten på renovationskørsel udløber ved årets udgang, så der skal holdes ny licitation i løbet af sommeren.

**Konto 7 – Anlægsområdet: Sisimiut - Maniitsoq**

For hele anlægsområdet vedr. hele Qeqqata udgør forbruget 8,3% ud af et samlet budget på 99.663 mio. kr.

For anlægsområdet konto 7 mangler at blive indsat beløb for overførsler af uforbrugte anlægsmidler fra år 2018, i alt 134,411 mil kr. De angivne samlede budgettal og %-forbrug er derfor ikke retvisende.

Stadet for de større anlægssager er anført herunder:

På kt. 70 er bygningsrenoveringsarbejder i gang i byer og bygder, bevilling er ikke fordelt på de enkelte kontoområder 71-76 hvor udgifterne konteres, hvorfor der er et lille forbrug på konto 70-området. 12 nye ældreboliger i Sisimiut er under projektering for udbud til maj. 3 Illorput fra sidste år er under færdiggørelse i Kangerlussuaq. Byggesæt til 3 private medbyggere i Maniitsoq er bestilt.

På kt. 71 er facaderenovering af rådhus under afslutning.

På kt. 72 er årets asfalteringsarbejder under planlægning, se andet TRMU-punkt herom. Materialer til fortov på bro over Ulkebugt er bestilt af entreprenør. Kloakrenoveringer og etablering af nye kloakker er i gang begge byer. Ny kirkegård i Sisimiut er under indfyldning af sand. Byggeprogram er under udarbejdelse for pontonbroer og fangerforhold. Vejforhold i bygderne mangler byggeprogram. Vej til Solbakken afventer miljøbehandling, ATV-spor er under udbudsprojektering hos rådgiver.

På kt 73 er beløb renovering af værftsbygninger fra puljebeløb konto 70.

På kt. 74 er der d. 15/5 afholdt licitation på Familiecenter i Maniitsoq.

På kt. 75 følger kunstgræsbane Maniitsoq tidsplanen, banen forventes klar medio juli. Renovering af Kangaamiut skole er klar til rådgiverudbud. Multihal Sarfannguit er under rådgiverudbud. Rådgiver udarbejder udbudsmateriale for multihus Kangerlussuaq. Udbudsprojekt for daginstitution 4 på Akia er under tilretning for nyt udbud.

På kt. 76 er transport af affald og miljøforbedringstiltag igang.

For kt. 77 er der licitation på byggemodning Ungusivik, Maniitsoq d. 3. juni. Byggemodning Akia C14 er under projektering hos rådgiver og byggemodning for boligområde A30 Akia er under økonomisk afklaring efter C-overslag.

#### Indstilling

Teknik- & Miljøområdet indstiller til Udvalget for Teknik & Miljø at rapporten pr.30.04.2019 for Teknik, Forsyning og Anlæg, Sisimiut og Maniitsoq tages til efterretning.

#### Afgørelse

Taget til efterretning.

#### Bilag

Balance pr. 30.04.2019.

**­Punkt. 04 Valg af medlemmer til skolebyggeudvalget til renoveringen af Atuarfik Kilaaseeraq**

# *Journal nr. 17.00.01*

Baggrund

Kommunalbestyrelsen har besluttet at Atuarfik Kilaaseeraq skal renoveres begyndende fra 2020. Udvalget for Sundhed, Kultur, Fritid og Uddannelse godkendte ved deres møde den 1. april 2019 at skolebyggeudvalget nedsættes.

Regelgrundlag

Inatsisartutlov nr. 15 af 3. december 2012 om folkeskolen.

Bygningsreglement 2006 for Grønland.

SBI (Statens byggeforsknings institut) anvisning 230.

Faktiske forhold

Der er oprettet en projektgruppe med repræsentanter fra Område for uddannelse, område for teknik og miljø, staben, skolelederen, 1 repræsentant for lærerne og 1 for skolebestyrelsen. Der er afholdt indledende, forberedende møder uden at diskussionerne om ønskerne er igangsat endnu.

Projektgruppen varetager den direkte og udførende del af selve projektet med en projektleder som direkte ansvarlig. Projektlederen er samtidig bygherrerådgiver. På grund af projektets størrelse og tætte forbindelse til den øvrige administration er bygherrerådgiveren ansat med reference til uddannelseschefen. Dette blev besluttet ved det ordinære møde 04/2018, den 28 maj 2018 i Udvalg for Sundhed, Fritids, Kultur og Uddannelse. Hvilket vil sige, at projektet forankres igennem det administrative ansvar hos uddannelseschefen som bygherre og medlem af projektgruppen.

Bæredygtige konsekvenser

Indbydende arbejdsforhold og indeklima har bestemt betydning for både lærernes og børnenes trivsel, og ved fastholdelse af lærerstaben.

Økonomiske og administrative konsekvenser

Med oprettelse af et skolebyggeudvalg er det grundstrukturen fra Projektorganiseringen ved renoveringen af Minngortunnguup Atuarfia, der foreslås anvendt i forbindelse med renoveringen af Atuarfik Kilaaseeraq. Skolebyggeudvalget træffer de overordnede beslutninger undervejs og agerer styregruppe for projektgruppen.

Før skolerenoveringen planlægges i detaljer er det nødvendigt allerede på nuværende tidspunkt at tage beslutninger, der kan lægge rammer for planlægningen af renoveringen af Atuarfik Kilaaseeraq nedsættes et skolebyggeudvalg.

Skolebyggeudvalget agerer styringsgruppe og træffer overordnede beslutninger undervejs samt står for

den overordnede ledelse af projektet.

Medlemmer

- Formanden for Økonomiudvalget, formand

- Medlem af USKFU

- Medlem af UTRM

- Politisk repræsentant fra oppositionen

- Skolebestyrelsesrepræsentant

- Skoleledelse

- Pædagogisk råds repræsentant

- Sikkerhedsgrupperepræsentant

- Området for teknik og miljø (plan- og bygningsmyndigheden)

- Elevrådsrepræsentant

Sekretær for udvalget er Bygherrerådgiveren, som også er ansvarlig for bidrag med byggefaglig viden.

Skolebyggeudvalget skal repræsentere skolens synspunkter overfor bygherren, og sikrer skolens brugeres medindflydelse.

De repræsenterede parter skal derfor give deres repræsentanter i udvalget den fornødne kompetence

til at deltage. Udvalgsmedlemmerne er omvendt ansvarlige for at bringe viden tilbage til deres

bagland.

Udvalget er formelt ansvarshavende på en række opgaver (se nedenfor), men uddelegerer som regel den

praktiske udførelse af disse til projektgruppen.

Udvalget kan forvente at skulle mødes ca. 2-3 gange månedligt i både initiativfasen og programfasen. Jo

nærmere man kommer på byggeprogrammets færdiggørelse desto hyppigere vil møderne være – ofte

ugentligt i slutperioden.

Derudover kan projektgruppen nedsætte undergrupper, som nærbehandler særlige emner. Disse grupper er underlagt projektgruppen i alle henseender og referer direkte til projektgruppen. Tre eksempler på undergrupper til projektgruppen kan være:

- En logistikgruppe kan bruges til at håndtere den omfattende planlægning af lokaleanvendelser

og placering af undervisning, elever, faciliteter og lignende i byggefasen.

- En arbejdsmiljø- og sikkerhedsgruppe, hvor skolens allerede eksisterende sikkerhedsgruppe, kan

danne grundlaget for de markant udvidede opgaver, som skal løses i forbindelse med skolerenoveringen.

- En inventargruppe, hvor inventaret allerede fra de første skitser indgår i tegningsmaterialet og diskussionerne om skolens fremtidige rammer og indretning.

Administrationens vurdering

Udover Udvalget for Teknik, Råstoffer og Miljø kommer sagen også på til Udvalget for Sundhed, Kultur, Fritid og Uddannelse for at også de skal vælge et medlem til skolebyggeudvalget.

Atuarfik Kilaaseeraq er blevet tilsendt et brev omkring Atuarfik Kilaaseeraq kan være behjælpelig med, at der også vælges følgende repræsentanter fra disse:

* Skolebestyrelsen
* Skoleledelsen
* Pædagogisk råd
* Sikkerhedsgruppen
* Elevrådet

Endelig er Området for teknik og miljø (plan- og bygningsmyndigheden) blevet tilsendt et brev om at vælge deres repræsentant til skolebyggeudvalget.

**Indstilling**

Det indstilles til Udvalget for Teknik, Råstoffer og Miljø at vælge et medlem til skolebyggeudvalget.

**Afgørelse**

Gideon Lyberth - Siumut blev valgt fra udvalget.

**Bilag**

Ingen

**­Punkt 05 Tilladelse til udledning af processpildevand fra nye fiskefabrik til kommunal kloak**

# *Journal nr. 25.04*

Baggrund

Den nye fiskefabrik på fiskerihavnen, ejet af Royal Greenland (RG), m.fl. er snart klar til at starte produktionen. Dog er udledning af processpildevand endnu uafklaret. Kommunen har 10. maj 2019 modtaget ansøgning om tilladelse til udledning af processpildevand uden fiskefraskær til kommunal kloak. Fiskefraskæret opsamles og transporteres til Royal Greenlands gamle fabrik, hvor det kværnes og udledes gennem den lange spildevandsledning, på bunden af indsejlingen.

Regelgrundlag

Selvstyrets bekendtgørelse nr. 10 af 12. juni 2015 om bortskaffelse af latrin og spildevand.

Hjemmestyrets bekendtgørelse nr. 11 af 20. august 2004 om miljøgodkendelse af særligt forurenende virksomheder m.v.

Inatsisartutlov nr. 9 af 22. november 2011 om beskyttelse af miljøet.

Faktiske forhold

Kommunen er myndighed på tilladelse til udledning af husspildevand på op til 50 PE (person-enheder) til kommunale kloakker med udløb i fjord og hav.

Naalakkersuisut er myndighed på virksomheders udledning af processpildevand, samt nye større kloakudløb til fjord og hav.

Fiskefabrikken har i juli 2018 fremsendt ansøgning til Naalakkersuisut vedrørende tilladelse til udledning af forøget processpildevand. (Da ansøgningen blev fremsent til en enkeltperson og denne var fraværende, blev ansøgningen ikke behandlet. Den burde være fremsendt til departementets hovedmail). RG har nu ansøgt kommunen om tilladelse til udledning af frafiltreret processpildevand til den kommunale kloak på havnen, med udløb ved kajkant mod nord. Alt fraskæring fra behandling af fiskene samles i kar og køres til RG’s gamle fabrik. Her kværnes det, inden det udledes via RG’s lange spildevandsledning, som er godkendt til den forøgede mængde spildevand og fiskeaffald.

Det der ønskes udledt til kommunal kloak, er spildevand fra rensning af maskiner og produktionslokaler. Spildevandes sies gennem en rist med huller på 4 mm. Således at der kun udledes fiskerester mindre end 4 mm. RG har udregnet at der vil blive udledt ca. 20 m3 processpildevand dagligt i ca. 7 måneder af året. Desuden har RG udført målinger på tørstofindholdet af en tilsvarende type spildevand fra fabrikken i Maniitsoq. Det er gjort ved inddampning af spildevandet. Ud fra disse målinger er det vurderet at den påtænkte udledning af frafiltreret processpildevand fra den nye fabrik, i alt svarer til 35 PE årligt. Hertil kommer ca. 4 PE gråt og sort spildevand fra personalefaciliteter, som det er normalt at give tilladelse til. Det giver tilsammen knap 40 PE årligt. Dette skal ses i sammenhæng med at der via udløbet årligt anslås udledt 838 PE (tal fra Rambølls udkast til spildevandsplan).

Departement for Natur og Miljø har orienteret kommunen om ansvarsfordelingen ved udledning af processpildevand til kommunal kloak: Det er virksomhedens ansvar, hvad der passerer fra deres stikledning til den kommunale kloakbrønd. Men det er kommunens ansvar, hvad der passerer ud af kloakkens udløb ved kajkanten.

Denne måde at udlede processpildevand på, kræver både Naalakkersuisuts og kommunens godkendelse.

Bæredygtige konsekvenser

Det er økonomisk bæredygtigt at der komme gang i mere erhverv.

Det er miljømæssigt bæredygtigt at sikre bedst mulig bortskaffelse af affald og spildevand.

Økonomiske og administrative konsekvenser

Kloakkens forløb og placering af sidste brønd inden udløbet er ændret i forbindelse med byggeriet, af hensyn til funderingen. Dette er betalt af fiskefabrikken.

Der forventes ikke udgifter til kommunen i forbindelse med en tilladelse til udledning. Administrativt bør der føres jævnlige tilsyn med vandet lige ved udløbet, samt at sien er placeret i fabrikkens afløb.

Administrationens vurdering

Kommunal spildevandsplan er endnu ikke vedtaget, pt. kun forslag under udarbejdelse hos rådgiver. Derfor er sagen sendt til udvalgsbehandling.

Det vurderes at udledningen er småting i sammenhæng med den eksisterende udledning på anslået 838 PE, som også omfatter KNI´s kantine og Pisiffiks slagterafdeling. Dermed burde en sådan udledning ikke bidrage væsentligt til spildevandsbelastningen ved indsejlingen. Der bør sættes en åremålsgrænse på udledningen på omkring 5 år, hvorefter den enten ophører og overgår til anden løsning (lang ledning til vest i indsejlingen) eller kan genansøges. I så fald igen med åremålsbegrænsning. Dette for at have mulighed for nemt at stoppe evt. problemer med udledningen.

**Indstilling**

Området for Teknik og Miljø indstiller til TRMU

**At** udledning af processpildevand tillades under forudsætning af at Departement for Natur og Miljø også godkender det.

**At** udledningen tillades for en 5 årig periode med mulighed for genansøgning eller ændrede krav i henhold til kommende spildevandsplan.

**Afgørelse**

Gokendt.

Udvalget ønsker der føre tilsyn med afholdes af vilkårene.

**Bilag**

Ingen.

Punkt 06 Orientering om Asfalteringsplan for Sisimiut 2019

## Journalnr. 23.02.08

### Baggrund

Asfaltsæsonen nærmer sig og for at få en god planlægning af sæsonen er det vigtigt at få afklaret hvilke strækninger, der skal asfalteres i 2019. For de større strækninger er der de sidste par år planlagt flere strækninger hvor der skal pålægges nyt slidlaget.

### Regelgrundlag

Vedligeholdelse af offentlige veje er kommunens opgave.

Teknik og miljøudvalget har ansvaret for konto 2, og dermed asfaltværk og asfalteringer

### Faktiske forhold

Ud fra bilag 1 – økonomisk oversigt samt bilag 2 kortbilag beskrives herunder hvilke asfalteringer der udføres. De strækninger der er markeret med rødt markere de strækninger som er oplistet i bilag 1.

Den blå markering ved Ral og KNI indikere at det er asfaltering på anlægskonto 77-19.

For 2019 påbegyndes pålægning af slidlag på Asummiunut – lufthavnsvejen.

Det anslås at ca. 2.000 meter fra lufthavnen og ind mod Sisimiut skal påføres nyt slidlag.

Idet Nukissiorfiit planlægger opgravning af strækningen fra den store transformerstation og mod broen i 2020, ventes med sidste del af lufthavnsvejen indtil Nukissiorfiit er færdige med projektet.

Strækningen på Muunup skal pålægges nyt slidlag, på strækningen langs bådforeningens anlæg. I 2018 blev anlagt grøft for at forbedre afvandingen på strækningen.

I forbindelse med vejomlægningen ved RAL og KNI asfalteres i forlængelse heraf på begge sider, således strækningen JM Jensen-ip Aqq og vejstykket hen til Nukissiorfiit. Der er afsat 1,4 mio. kr. på kt. 77-19-10-50-61 til omlægning af vejstrækningen forbi Ral og KNI.

På strækningen fra Glahnsvej og op til Kaaleeqqap Aqq er vejstykket sporkørt og dette skal fræses og pålægges nyt slidlag.

Ved Falip vej forbedres fortov og parkeringsforholdene foran Gertrud Rask og Daginstitutionen Naalu.

På Kaaliikassaap Aqquserna fra ca. brandstationen og til Siimup Aqq er der behov for forbedringer idet slidlaget på strækningen er gennembrudt.

På Berthelsensvej er der store afvandingsproblemer, samt at Berthelsensvej består af flere mindre biveje, som ikke er asfalteret endnu. Der er afsat forholdsmæssigt mange midler af til at sikre afvandingen i området inden der påføres asfalt i området.

Der er afsat midler til at asfaltere parkeringspladsen foran skole 1. Hertil at fortsætte asfalteringen af parkeringsarealet ned mod den nye indgang til biblioteket og Teknisk forvaltning. Også her er afsat forholdsmæssigt mange midler af til afvanding – også for at undgå vand under bygningerne, samt at kunne lede tøbrudsvand væk fra området.

Der er afsat midler til at asfaltere omkring buslommer, idet flere busstoppesteder skal rykkes eller flyttes. I forbindelse hermed er der flere fortovsstrækninger som enten skal repareres eller mangler asfalt. Sidste punkt er midler som anvendes i forbindelse med diverse småskader og forbedringer på allerede eksisterende vej eller fortovsstykker.

På bilag 1 er der ligeledes i kolonnen ”afvanding og terrænpleje” afsat midler til at forbedre afvanding og øvrige omkringlæggende terræn i forbindelse med asfalteringen. Særligt forbedringen af afvandingen langs vejene er vigtigt for at sikre vejkassen mod erodering og mindske permafrostens optøning.

### Bæredygtige konsekvenser

Løbende renoveringer af asfaltveje giver en mere sikre og energiøkonomisk trafikafvikling. Kun løbende lapninger af veje, holder dårligt og koster flere penge i det lange løb. Huller i vejene giver dårlig trafiksikkerhed og kan give skader på trafikanter og materiel. Ved at sikre en korrekt afvanding i forbindelse med asfalteringerne sikres ligeledes at vejkassernes levetid forlænges.

### Økonomiske og administrative konsekvenser

Anlæggelse af nye veje og fortove, kræver at der løbende bliver afsat tilsvarende flere midler til vedligehold, for at gøre det muligt at fastholde kvalitetsniveauet.

For budget 2019:

Der er på konto 20-01-10 ultimo maj 2019, 2.388 t.kr. til veje, broer, trapper og anlæg.

Det vurderes at der her af, kan anvendes ca. 605t t.kr. til asfaltering. Resterende anvendes på andre opgaver vedr. veje, broer og trapper, herunder forbedringer på trafiksikkerhed, ved forgængerfelter, autoværn og trafikskilte.

Der er på konto 27-27-10 ultimo maj 2019, 2.500 t.kr. til asfaltanlæg og asfaltering.

På konto 72-01-10-50-61 er der afsat 2.500.000 til asfaltering i Sisimiut.

I alt til rådighed på konto 20-01-10, 27-27-10 og 72-01-10: Kr.5.605.000,-

Forslaget til årets asfalteringer kan derfor holdes inden for det afsatte budget, forudsat at de budgetterede indtægter på 2.038 t.kr. på ekstern salg af asfalt overholdes.

### Direktionens bemærkninger

Ingen yderligere bemærkninger

### Administrationens vurdering

Administrationen vurderer, at der for årene fremover vil være et stigende behov for totalrenoveringer af primære veje og samtidig stiger ønsket om asfaltering af mindre biveje, som på nuværende tidspunkt, er grusbelagte.

Hertil at der i forbindelse med asfaltering og øvrige reparationer af veje etableres tilstrækkelig afvanding og tilhørende terrænpleje således byen fremstår velplejet, også uden for trafikarealerne.

Set bort fra diverse reparationer af huller i vejene efter tøbruddet og vinterens skader, op startes asfalteringen den 1 juli.

#### Indstilling

Området for teknik- og miljø indstiller til teknik- og miljøudvalgets godkendelse,

**At** asfalteringer for driftsområdet 2019 iht. bilag 1 og 2 tages til efterretning.

#### Afgørelse

Godkendt.

#### Bilag

1. økonomisk oversigt for asfalteringer i 2019.
2. Kortbilag med markering af strækninger.

**Punkt 07 Forespørgsel om storskraldscontainere**

## Journalnr. 27.10.06

### Baggrund

Ved UTRM 03.19 den 7 maj 2019 under punkt 11 ”eventuelt” er der forespurgt af Udvalgets formand Fredrik Olsen, om hvilke muligheder der er for at opstille storskraldscontainere i forbindelse med forårsrengøring.

### Regelgrundlag

**Hjemmestyrets bekendtgørelse nr. 28 af 17. september 1993 om bortskaffelse af affald.**

**§ 8.** I byer og bygder kan kommunalbestyrelsen iværksætte en eller flere årlige indsamlinger af storskrald fra private husholdninger og affald samlet sammen ved kommunalt organiserede oprydninger, j f. § 17.

**§ 9.** Når en kommunal ordning efter § 7 eller 8 er iværksat, er enhver husejer, virksomhed, institution m.v. forpligtiget til at benytte ordningen og betale det af kommunalbestyrelsen fastsatte gebyr herfor.

### Faktiske forhold

Storskraldordningen er i dag en ydelse som private borgere kan benytte sig af, og ordningen er gratis ved afhentning op til ca. 50 kg.

Området for Teknik og Miljø har dette år intensiveret oprydningen i byen samt renholdelsen i offentlige arealer, ved private hjem og virksomheder.

Før 2016 var der rundt om i Sisimiut opsat netop containere som var tiltænkt storskrald.

Efter flere års misbrug af ordningen hvor særligt firmaer benyttede containerne til affald, hvor firmer er henvist til at aflevere deres affald på forbrændingen og betale gebyr efter type og mængde.

Hertil blev containerne benyttet til dagrenovation, hvor borgere ellers skal sikre sig at de er tilmeldt kommunens tømning ordning for dagrenovation, samt at borgenren er tilmeldt i forhold til den enkeltes genererering af affald mængde.

Siden 2016 har Området for Teknik og Miljø opsagt lejemålene for de 12 – 15 storskraldscontainere som var opsat i byen. Netop misbruget og lugtgenerne var årsagen til at storskraldscontainerne blev fjernet. Hertil gav storskraldscontainerne en stor sorteringsbyrde til personalet på forbrændingen, idet storskraldscontainerne blev benyttet til stort set alle former for affald, jern, dagrenovation, kemikalier, trawl mv.

I dag tilbydes borgerne at benytte storskraldsordningen, alternativt at man selv har mulighed for, gratis, at aflevere sit storskrald ved forbrændingen.

Borgernes mulighed for at benytte storskraldsordningen er sæsonopdelt. I vinter perioden afhentes én gang om ugen. Det vurderes at være tilstrækkeligt i forhold til antallet af borgere der ringer til Området for Teknik og Miljø at få afhentet storskrald. Efter tøbrud og i foråret og sommeren kan borgen benytte ordningen i op til tre dage om ugen. Dette vurderes at være tilstrækkeligt i forhold til antallet af henvendelser.

Bæredygtige konsekvenser

At bevare et affaldssystem hvor forurener betaler anses for at være det mest bæredygtige.

### Økonomiske og administrative konsekvenser

Det er ikke selve økonomien i sagen, som er vigtig for renholdelsen af byen. Det vurderes, at der ved den nuværende storskraldsordning kan personalet som henter storskrald lettere aflevere affaldet sorteret og sikre at firmaer ikke misbruger privates ordning for afskaffelse af storskrald

Der skal også mindes om at jo renere fraktioner som afleveres ved forbrændingsanlægget, jo færre midler skal afsættes til eftersortering ved forbrændings og sorteringsanlægget og jo nemmere er det at håndtere de mange forskellige typer affald som ankommer.

Firmaers misbrug af de privates ordning, har omkostninger i form af manglende regningsudskrivelse for firmaers fraktioner som er lagt i storskraldscontainere, frem for at blive retmæssigt afleveret ved forbrændingen.

### Direktionens bemærkninger

Ingen yderligere bemærkninger.

### Administrationens vurdering

Det er administrationens vurdering, at renere by- og bygdemiljø kan opnås ved at bibeholde muligheden for henteordningen for storskrald, fremfor at opstille containere som alle kan benytte.

Alle private borgere har stadig en mulighed for, gratis at aflevere op til 50 kg. affald direkte ved forbrændingens modtagerstation. Desuden kan alle stadig benytte indsamlingsordningen for batterier og mindre elektronik, glas og metal i de opsatte grønne og gule bobler samt større fraktioner af kemikalier, elektronik og bil og båd batterier ved containeren ved siden af brættet.

Ordningen for indsamling af glas, metal og farligt affald udvides fortsat med flere bobler til glas og metal, samt indsamlingssteder for farlig affald.

#### Indstilling

Området for teknik- og miljø indstiller til teknik- og miljøudvalgets godkendelse

At bibeholde nuværende struktur for storskrald frem for opsætning af storskraldscontainere

#### Afgørelse:

Indstillingen godkendt.

**Punkt 08 Eventuelt**

Ingen.

Mødet sluttet kl.09.04